เซี่ยงไฮ้คอมโพสิตปิดขยับขึ้น 2.07 จุด เหตุวิตกสภาพคล่อง
เซี่ยงไฮ้คอมโพสิตปิดขยับขึ้น 2.07 จุด เหตุวิตกสภาพคล่อง
13 ธ.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ขยับขึ้นเล็กน้อย โดยดัชนีเซี่ยงไฮ้คอมโพสิตขยับขึ้น 2.07% หรือ 0.07% ปิดที่ 3,155.04 จุดแม้ว่าจีนได้เปิดเผยข้อมูลเศรษฐกิจหลายรายการที่ดีขึ้นในวันนี้ เนื่องจากนักลงทุนกังวลเกี่ยวกับสภาพคล่องที่ลดลง และการปราบปรามการลงทุนในหลักทรัพย์ของบริษัทประกันต่างๆ
สำนักงานสถิติแห่งชาติจีน (NBS) เปิดเผยในวันนี้ว่า ยอดค้าปลีกเดือนพ.ย.ปรับตัวขึ้น 10.8% ซึ่งเป็นการขยายตัวที่รวดเร็วกว่าเดือนต.ค.ที่ปรับตัวขึ้น 10%
ขณะที่การลงทุนในสินทรัพย์ถาวรในช่วง 11 เดือนแรกของปีนี้ ขยายตัว 8.3% สู่ระดับ 53.85 ล้านล้านหยวน (ประมาณ 7.8 ล้านล้านดอลลาร์สหรัฐ) ซึ่งเท่ากับอัตราขยายตัวในช่วงเดือนม.ค.-ต.ค.
ส่วนการลงทุนในภาคอสังหาริมทรัพย์ในช่วง 11 เดือนแรกของปีนี้ ขยายตัว 6.5% ซึ่งน้อยกว่าในช่วง 10 เดือนแรกที่มีการขยายตัว 6.6%
ผลผลิตภาคอุตสาหกรรมเดือนพ.ย.ขยายตัว 6.2% เทียบเป็นรายปี โดยได้แรงหนุนจากความแข็งแกร่งในอุตสาหกรรมการผลิตอุปกรณ์อิเล็กทรอนิกและการผลิตรถยนต์
                